Mobil MPV

Kandaraan Multi Guna (Bahasa Inggris: multi-purpose vehicle), disingkat M.P.V. ("MPV") adalah jenis mubil "multi-fungsi" nang kawa dipakai hagan maungkat urang atawa hagan maungkat barang. kandaraan nang ni baisi klasipikasi "mini-bus" (bis halus) dilihati matan bantuknya. Pruduksi kandaraan nang baisi tipe MPV ni rancak baisi dua parian nanitu hagan mambawa panumpang (lawan kursi panumpang di balakang) wan jua hagan mambawa kargo (kadada jandila wan kursi panumpang balakang) nang hanya dikhususakan hagan mambawa barang

Sajarah 
MPV panambayannya diulah di Prancis pas tahun 1987 haratan kahadiran Renault Espace. Sabuting kamajuan nang ganal pas wayahtu karana kawa maangkut panumpang nang labih banyak tatapi harus kangalihan pas haratan mambawa banyak barang.

Wayahini, MPV cungul lawan kateguri hanyar nanitu disambat-sambat lawan ngaran Mini MPV, dijanaki kawa maisi  hagan 5 panumpang, tatapi pas dijanaki di panyimpanan kawa diandaki labih banyak barang matan mubil sedan.

Sajarah di Indunisia 
Pas tahun 1990an geliat mubil MPV di Indunisia pina rami, pas panambayan di tahun 90an Toyota Kijang nang paling dikatujui masyarakat, manawarakan mesin 1.8 (82 PS) wan 1.5 (66 PS) nang dipanandui macal wan cucuk hagan kundisi jalanan di Indunisia. Imbahnya Isuzu mahadirakan MPV nang bamesin diesel Isuzu Panther nang banyak dikatujui wan dipinandui irit lawan baisi mesin 2300 cc OHV nang batanaga 63 PS. Imbahnya di segmen nang lain Daihatsu kada handak katinggalan, pas tahun 1994 Daihatsu maubah tampilan matan Daihatsu Zebra jadi Daihatsu Zebra Espass nang baisi mesin 1600 cc wan bartanaga 88 PS jauh di atas mubil-mubil rival nang lain haratan wayahitu. Salain itu mesin 1300 cc (75 PS) nang labih irit. Di antara para kumpititurnya Suzuki Carry nang paling cucuk lawan daya manukar masyarakat, salain dipinandui lawan harga nang kada larang, upah hagan parawatan wan bbm nya paling murah dikalasnya, Maminanduakan 3 mesin nanitu 1500 cc (80 PS), 1300 cc (72 PS) wan 1000 cc (52 PS), Suzuki Carry kawa manarik masyarakat Indunisia hagan manukari.

Mubil MPV di Indunisia 

Mobil jenis MPV di Indunisia wayahini banyak kawa dilihati di jalanan nang kaya matan kalas mini MPB, big MPV, sampai lawan extra big MPV, karana katiga kateguri MPV tarsabut dasar dikatuji ulih kunsumin Indunisia

Tahun 1990an 

Toyota Kijang (-1996)

1.8 82 PS wan 1.5 66 PS

Isuzu Panther Gen I

2.3 "63 PS (1988-1996) wan 2.5 78 PS (1996-2000)

Daihatsu Hijet (1982-1995)

1.0 54 PS wan 1.3 72 PS

Suzuki Carry (1991-2001)

1.0 52 PS, 1.3 72 PS wan 1.5 80 PS

Daihatsu Zebra Espass Gen I

1.3 75 PS wan 1.6 88 PS.

 Toyota Kijang Kapsul (Karburator)

1.8 86 PS wan 2.4 (Diesel) 81 PS

Mitsubishi T-120Ss

1.5 86 PS

Mitsubishi Kuda Gen I

1.6 90 PS wan 2.5 (Diesel) 84 PS

Nissan Elgrand

Tahun 2000an 

Toyota Kijang Innova
Suzuki APV
Daihatsu Gran Max "Minibus"
Daihatsu Luxio
Nissan Evalia
Toyota Avanza wan Daihatsu Xenia (tagolong "mini MPV")
Toyota Rush wan Daihatsu Terios
Nissan X-Trail
Toyota Alphard
Toyota Calya
Nissan Livina
Nissan Serena
Daihatsu Sigra
Suzuki Ertiga

Lihati Jua 

 SUV
Sedan
Bus Mini
Mobil Pick Up